wannaphong/clean_thaiwikipedia huggingface dataset:
# การเลือกตั้งสมาชิกสภาแห่งชาติเกาหลีเหนือ พ.ศ. 2515
การเลือกตั้งสมาชิกสภาแห่งชาติ เกิดขึ้นที่ประเทศเกาหลีเหนือ เมื่อวันที่ 12 ธันวาคม พ.ศ. 2515 ผลปรากฏว่า พรรคแรงงานแห่งเกาหลี ได้รับชัยชนะด้วยจำนวน 127 ที่นั่ง จาก 541 ที่นั่งNohlen, D, Grotz, F & Hartmann, C (2001) Elections in Asia: A data handbook, Volume II, p404 ISBN 0-19-924959-8Nohlen, D, Grotz, F & Hartmann, C (2001) Elections in Asia: A data handbook, Volume II, p403 ISBN 0-19-924959-8

 ผลการเลือกตั้ง 
กลุ่มพันธมิตรพรรคคะแนน (%)ที่นั่งประธานคณะกรรมาธิการ
ป้องกันประเทศพรรคแรงงานแห่งเกาหลี100.0%127General Association of Korean Residents in Japan7Chondoist Chongu Party    4พรรคประชาธิปัตย์เกาหลี1กลุ่มพันธมิตรพระพุทธศาสนา1พรรคอื่น401รวม100.00%541เทิร์นเอาท์: 100.00%ที่มา: Nohlen et al.
# สภาแห่งชาติเพื่อการฟื้นฟูติมอร์
สภาแห่งชาติเพื่อการฟื้นฟูติมอร์ (, CNRT)  เป็นพรรคการเมืองในประเทศติมอร์-เลสเตก่อตั้งโดยอดีตประธานาธิบดีชานานา กุฌเมาเมื่อเดือนมีนาคม พ.ศ. 2550 ในการเตรียมตัวสำหรับการเลือกตั้งรัฐสภา พ.ศ. 2550"East Timor president to lead new political party", ABC Radio Australia, 27 March 2007.

ผลการเลือกตั้ง
 การเลือกตั้ง ที่นั่งที่ได้รับ คะแนนโหวต เปอร์เซ็นต์โหวต ผลของการเลือกตั้ง ผู้นำในการเลือกตั้งพ.ศ. 2550  100,175 24.10%	 18 ที่นั่ง; พรรคร่วมรัฐบาล  ชานานา กุฌเมาพ.ศ. 2555  172,831 36.66% 12 ที่นั่ง; พรรครัฐบาล  ชานานา กุฌเมา
# วังจำปาศักดิ์
วังจำปาศักดิ์ อยู่ที่ปากเซ ประเทศลาว เคยเป็นที่พำนักของเจ้าบุญอุ้ม ณ จำปาศักดิ์ สร้างขึ้นเพื่อเจ้าบุญอุ้มโดยเฉพาะ แต่เจ้าบุญอุ้มจำต้องละทิ้งวังนี้ไปในปี 1974 ก่อนที่วังจะสร้างเสร็จ เพราะพรรคสังคมนิยมชื่อ "ประเทศลาว" ยึดอำนาจพระมหากษัตริย์ได้ วังนี้สร้างสำเร็จบริบูรณ์ภายหลังการปฏิวัติ จึงได้ใช้เป็นที่ประชุมของพรรค และเป็นที่รับรองแขกผู้ทรงเกียรติ ครั้นปี 1995 บรรษัทไทยแห่งหนึ่งเปิดวังนี้เป็นโรงแรม หลังเจรจากับรัฐบาลลาวเป็นผลสำเร็จ
# บุญยง บัวผา
บุญยง บัวผา เป็นนักการเมืองประเทศลาว เป็นสมาชิกพรรคพรรคประชาชนปฏิวัติลาว และเป็นตัวแทนของสภาแห่งชาติลาว จากเมืองเวียงจันทน์
# ที่ปรึกษาพระมหากษัตริย์ลาว
ที่ปรึกษาพระมหากษัตริย์  เป็นองค์กรการเมืองในราชอาณาจักรลาว ประกอบด้วยสมาชิก 12 คนซึ่งเรียก "เสนา"

เสนา 6 คนมาจากการแต่งตั้งของพระมหากษัตริย์ลาว อีก 6 คนมาจากการแต่งตั้งของสภาแห่งชาติลาว

เสนาเหล่านี้มีหน้าที่กลั่นกรองร่างกฎหมายที่สภาแห่งชาติให้ความเห็นชอบ และมีหน้าที่ถวายคำปรึกษาแก่พระมหากษัตริย์ในการอนุมัติร่างกฎหมายดังกล่าว
# ซัมซุง เอสจีเอช-อี730
ซัมซุง เอสจีเอช-อี730 — เป็นโทรศัพท์เคลื่อนที่ประเภทฝาพับ รุ่นซัมซุง เปิดตัวครั้งแรกเมื่อวันที่ 20 มิถุนายน ค.ศ. 2005

 คุณสมบัติ 
 ฟีเจอร์โฟน (โทรศัพท์มือถือเสริมฟังค์ชั่นการใช้งาน)

 จอแสดงผล CSTN-LCD 262,144 สี  (ความละเอียด 176 x 220 พิกเซล)
 จอแสดงผลรอง OLED-LCD 65,536 สี 

 กล้องดิจิทัล 1.3 ล้านพิกเซล (ขนาดภาพสูงสุด 1152 x 864 พิกเซล)

 แบตเตอรี่มาตรฐาน Li-ion 800 mAh

 การใช้งานแบตเตอรี่
 เปิดรอรับสาย GSM 260 ชั่วโมง
 สนทนาต่อเนื่อง GSM 200 นาที
# ซูเปอร์มาริโอแลนด์
ซูเปอร์มาริโอแลนด์  เป็นวิดีโอเกมแพลตฟอร์มแนวจอเลื่อนด้านข้างใน ค.ศ. 1989 ซึ่งได้รับการพัฒนาและจัดจำหน่ายโดยนินเท็นโดพร้อมกับการเปิดตัวเครื่องเล่นเกมพกพาเกมบอย ถือเป็นเกมแพลตฟอร์มมาริโอเกมแรกที่วางจำหน่ายสำหรับเครื่องเล่นเกมพกพา รูปแบบการเล่นคล้ายกับเกมซูเปอร์มาริโอบราเธอส์ ที่จำหน่ายเมื่อ ค.ศ. 1985 แต่ปรับลดขนาดจอลงให้เหมาะกับขนาดจอของเครื่อง ผู้เล่นบังคับตัวมาริโอผ่าน 12 ด่านโดยเคลื่อนที่ไปด้านขวาและกระโดดข้ามเพื่อหลบเลี่ยงศัตรูและหลุมลึก  ซูเปอร์มาริโอแลนด์มีความแตกต่างจากเกมมาริโออื่นที่มีฉากอยู่ที่ซาราซาแลนด์ (Sarasaland) มีสภาพแวดล้อมแบบใหม่ในลักษณะภาพวาดลายเส้นและมาริโอตามหาเจ้าหญิงองค์ใหม่คือเจ้าหญิงเดซี เกมยังมีรูปแบบเกมยิงแบบเกรเดียสด้วยกันถึงสองด่าน

ทีมนินเท็นโดอาร์แอนด์ดีวันของกูนเป โยโกอิ ผู้สร้างเกมบอย ทำตามคำขอของผู้บริหารนินเท็นโด ฮิโรชิ ยามาอูจิ ให้พัฒนาเกมมาริโอเกมหนึ่งลงเครื่องเล่นเกมใหม่ แรกเริ่มเป็นรุ่นพกพาของมาริโอ และเป็นเกมแรกที่ทำขึ้นโดยไม่มีความร่วมมือจากชิเงรุ มิยาโมโตะ ด้วยเหตุนั้น ทีมพัฒนาลดคุณสมบัติของเกมมาริโอลงให้เหมาะกับอุปกรณ์ และใช้บางคุณสมบัติที่ไม่สอดคล้องกับเกมในชุด ซูเปอร์มาริโอแลนด์ถูกคาดหวังว่าเป็นเกมที่แสดงจุดเด่นของเครื่องเล่นจนกระทั่งเกมเตตริส ที่ผลิตโดยนินเท็นโดอเมริกาออกจำหน่ายสำหรับเกมบอย เกมออกคู่กับเกมบอยครั้งแรกในประเทศญี่ปุ่น (เมษายน ค.ศ. 1989) และจำหน่ายทั่วโลกหลังจากนั้น ซูเปอร์มาริโอแลนด์ถูกจำหน่ายซ้ำพร้อมเปิดตัวเครื่องเล่นนินเท็นโด 3ดีเอส ผ่านคอนโซลเสมือน ใน ค.ศ. 2011 ซึ่งแสดงให้เห็นการปรับเปลี่ยนภาพให้เหมาะสมกับเครื่องเล่นด้วย

การตอบรับเบื้องต้นเป็นไปในทางยกย่อง นักวิจารณ์รู้สึกพอใจกับซูเปอร์มาริโอบราเธอส์ที่ขนาดเล็กลง แต่สังเกตที่ความสั้นของเกม พวกเขาถือว่าเกมนี้เป็นเกมที่ดีที่สุดที่ออกพร้อมเครื่องเล่นเกมบอย เครื่องเล่นเกมมือถือประสบความสำเร็จในทัยที และเกมซูเปอร์มาริโอแลนด์ขายได้มากกว่า 18 ล้านหน่วย มากกว่าซูเปอร์มาริโอบราเธอส์ 3 นักวิจารณ์ทั้งร่วมสมัยและยุคเก่ายกย่องดนตรีประกอบเกม บทวิจารณ์ระยะหลังตำหนิความครึ่ง ๆ กลาง ๆ และความผิดแผกจากธรรมเนียมของเกมชุด เกมมีภาคต่ออีกหลายภาค ได้แก่ ซูเปอร์มาริโอแลนด์ 2: 6 โกลเดนคอยส์ (1992) วาริโอแลนด์: ซูเปอร์มาริโอแลนด์ 3 (1994) และซูเปอร์มาริโอ 3ดี แลนด์ แม้ว่าไม่ปรากฏกลไกใด ๆ จากภาคแรกในเกมภาคต่อเหล่านี้ เกมยังถูกรวมในรายชื่อเกมของเกมบอยอันดับต้น ๆ และเปิดตัวเจ้าหญิงเดซีในฐานะตัวละครในเกมชุดมาริโอด้วย
# ธนบัตร 10 ยูโร
ธนบัตร 10 ยูโร เป็นธนบัตรของเงินสกุลยูโร มีขนาด 127 x 67 มิลลิเมตร ประกาศใช้ครั้งแรกเมื่อปี ค.ศ. 2002 โดยธนบัตรทำมาจากเยื่อไฟเบอร์ ออกแบบโดย โรเบิร์ต คาลินา

 รายละเอียด
# มารี อัลกาตีรี
มัรอี บิน อะมูดะฮ์ อัลกะษีรี (; เกิด 26 พฤศจิกายน พ.ศ. 2492) เป็นนายกรัฐมนตรีคนแรกที่ได้รับการยอมรับในระดับสากลของประเทศติมอร์-เลสเต ดำรงตำแหน่งสองสมัยตั้งแต่พฤษภาคม พ.ศ. 2545 กระทั่งลาออกจากตำแหน่งเมื่อวันที่ 26 มิถุนายน พ.ศ. 2549 หลังจากจากเหตุการณ์ความไม่สงบทางการเมืองในประเทศ และอีกสมัยในช่วง กันยายน พ.ศ. 2560 ถึง มิถุนายน พ.ศ. 2561Agence France-Presse (2006). East Timor PM quits . Retrieved 26 June 2006.

เขาเป็นเลขาธิการของแนวร่วมปฏิวัติเพื่อเอกราชติมอร์ตะวันออก เป็นชาวฮัดรามี อาหรับโดยเชื้อชาติ และมาจากตระกูลอัลกาตีรี ซึ่งเป็นสาขาหนึ่งของพระราชวงศ์แห่งฮัดรามัวที่เป็นส่วนหนึ่งของประเทศเยเมน เขาเป็นนักการเมืองหนึ่งในไม่กี่คนที่เป็นมุสลิมในประเทศที่ 97% ของประชากรเป็นโรมันคาทอลิก

เกียรติยศ
80x80px กางเขนใหญ่ของเครื่องอิสริยาภรณ์อิงฟังตึ เด. เอ็งรีกึ, ประเทศโปรตุเกส (14 กุมภาพันธ์ ค.ศ. 2016)
# เจ้าชายหลุยส์-โฌแซ็ฟ โดแฟ็งแห่งฝรั่งเศส
เจ้าชายหลุยส์ โฌแซ็ฟ ซาวีแยร์ ฟร็องซัว โดแฟ็งแห่งฝรั่งเศส  ทรงเป็นพระราชโอรสองค์ใหญ่ในพระเจ้าหลุยส์ที่ 16 แห่งฝรั่งเศส และสมเด็จพระราชินีมารี อ็องตัวแน็ต เป็นรัชทายาทแห่งราชบัลลังก์ฝรั่งเศสตั้งแต่ประสูติในลำดับที่ 26 ด้วยพระอิสริยยศ โดแฟ็งแห่งฝรั่งเศส ซึ่งมีฐานันดรศักดิ์เทียบเท่าพระอิสริยยศ เจ้าชายพระราชกุมาร สวรรคตอย่างกะทันหันด้วยพระชนพรรษาเพียง 7 พรรษาโดยที่ไม่มีโอกาสได้เสวยราชสมบัติ
# แม่โขงคลับแชมเปียนชิพ 2015
แม่โขงคลับแชมเปียนชิพ 2015 เป็นฤดูกาลที่ 2 ของ แม่โขงคลับแชมเปียนชิพ. ห้าทีมเข้าร่วมในฐานะทีมแชมป์ลีกภายในประเทศต่างๆ มาจาก กัมพูชา, ลาว, พม่า, ไทย และ เวียดนาม. การแข่งขันรายการนี้ได้รับการสนับสนุนโดย โตโยต้า.

ทีมที่เข้าร่วม
ทีมสหพันธ์ในฐานะมีส่วนร่วมรอเล่นในรอบชิงชนะเลิศ  บุรีรัมย์ ยูไนเต็ดไทยชนะเลิศ โตโยต้า ลีกคัพ 25581stรอเล่นในรอบรองชนะเลิศ  เบกาเม็กซ์ บิ่ญเซืองเวียดนามชนะเลิศ วีลีก ดิวิชัน 1 25582ndรอเล่นในรอบแรก บอง เกต อังกอร์กัมพูชาอันดับที่ 1 ของ กัมพูชาลีก 25581st ลาว โตโยต้าลาวชนะเลิศ ลาวพรีเมียร์ลีก 25581st ย่างกุ้ง ยูไนเต็ดพม่าชนะเลิศ เนชั่นแนลลีกพม่า 25581st

สนามแข่งขัน
  พนมเปญ  เวียงจันทน์  ย่างกุ้ง  กรุงเทพมหานคร  ฮานอย สนามกีฬาแห่งชาติโอลิมปิก สนามกีฬาเจ้าอนุวงศ์ สนามกีฬาธูวันนา สนามศุภชลาศัย Hàng Đẫy Stadium ความจุ: 50,000  ความจุ: 15,000  ความจุ: 32,000  ความจุ: 19,793  ความจุ: 22,500   200px 200px 200px 200px

รอบแรก

|}

รอบแพ้คัดออก
สายการแข่งขัน

รอบรองชนะเลิศ

รอบชิงชนะเลิศ

แม่โขงคลับแชมเปียนชิพ 2015  บุรีรัมย์ ยูไนเต็ดสมัยแรก

อันดับผู้ทำประตูสูงสุด
5 ประตู

  Chan Vathanaka

2 ประตู

  Adilson dos Santos
  Esoh Paul Omogba

1 ประตู

  Frederic Pooda
  Kazuo Homma
  David Htan
  Kyaw Ko Ko
  Yan Aung Kyaw
  ซามูเอล อาจายี
  Nsi Amougou
  อันเดรส ตูเญซ
  Nguyen Anh Duc
# อูบุนตูไคลิน
อูบุนตูไคลิน  เป็นระบบปฏิบัติการอูบุนตูรุ่นภาษาจีน

โดยรุ่นนี้เป็นรุ่นที่รวมความสามารถต่าง ๆ ที่มาจาก Kylin OS มาไว้ในตัวระบบด้วยChinese Linux Distro Seeks Place in Ubuntu Family, www.omgubuntu.co.uk, 27 February 2013. Retrieved 29 April 2013 โดยในปี พ.ศ. 2556 Canonical ได้ร่วมมือกับ Ministry of Industry and Information Technology of the People's Republic of China ในการสร้าง และออกระบบปฏิบัติการอูบุนตูที่รวมความสามารถ โดยมุ่งเป้าหมายไปที่ตลาดในประเทศจีน"Et tu, Ubuntu?" , The Epoch Times, 29 April 2013"Chinese government builds national OS around Ubuntu.", ZDNet, 22 March 2013 Ubuntu Kylin สามารถใช้ได้กับคอมพิวเตอร์ทุก ๆ เครื่องChina to create home-grown operating system, BBC News, 22 March 2013

โดยรุ่นแรกที่ออกมาคือ Ubuntu Kylin 13.04 ซึ่งออกมาเมื่อวันที่ 25 เมษายน พ.ศ. 2556 ซึ่งเป็นวันเดียวกับที่ออก Ubuntu 13.04 ด้วยThe Final Release of Ubuntu Kylin 13.04 Is Now Available for Download, news.softpedia.com, retrieved 26 April 2013 โดยเพิ่มความสามารถ Chinese input methods, ปฏิทินจันทรคติจีน, a weather indicator, และการค้นหาเพลงออนไลน์จาก Dash

ในรุ่นล่าสุดของ Ubuntu Kylin 14.10 ก็ได้มีการออกโปรแกรม Ubuntu Kylin Software Center (UKSC) ขึ้นมา และชุดซอฟต์แวร์อำนวยความสะดวกในการใช้งานคอมพิวเตอร์ที่เรียกว่า Youker Assistant

นอกจากนี้ ทีมงานที่พัฒนา Ubuntu Kylin ก็ได้ร่วมมือกับ Sogou ในการพัฒนา Sogou Input Method for Linux ด้วย แต่เนื่องจากว่าโปรแกรมนี้ไม่อยู่ในส่วนหนึ่งของซอฟต์แวร์เสรี จึงไม่ได้ถูกรวมไว้ในแผ่นติดตั้งของ  Ubuntu Kylin แต่สามารถดาวน์โหลดได้จากเว็บไซต์ UKSC หรือ Sogou

ประวัติการออกรุ่น
รุ่นล่าสุดของ Ubuntu Kylin คือรุ่น 15.04

 หมายเลขรุ่น ชื่อรหัส วันที่ออกรุ่น สนับสนุนจนถึง รุ่นของเคอร์เนล 13.04 Raring Ringtail 25 เมษายน พ.ศ. 2556 colspan="2"  3.8 13.10 Saucy Salamander 17 ตุลาคม พ.ศ. 2556 colspan="2"  3.11 14.04 LTS Trusty Tahr 17 เมษายน พ.ศ. 2557 colspan="2"  3.13 14.10 Utopic Unicorn 23 ตุลาคม พ.ศ. 2557 colspan="2"  3.16"Ubuntu 14.10 (Utopic Unicorn) Now Based on Linux Kernel 3.16", July 22nd, 2014, Silviu Stahie 15.04 Vivid Vervet 2015-04 colspan="2"  3.19
# ภักดี ชินจินดา
ภักดี ชินจินดา (เกิดเมื่อวันที่ 14 สิงหาคม พ.ศ. 2489) เป็นนักปั่นจักรยานชาวไทย  ภักดีได้เข้าร่วมการแข่งขันโอลิมปิกฤดูร้อน 1964.
# สโมสรฟุตบอลเวียงจันทน์
สโมสรฟุตบอลเวียงจันทน์ ยูไนเต็ด เป็นสโมสรฟุตบอลของเวียงจันทน์ ประเทศลาว เป็นฟุตบอลลีกชั้นนำของประเทศในประเทศลาวLaos 2012 from RSSSF.com

ได้กลับมามีชื่อเสียงอีกครั้งในปี 2018 โดยการนำทีม ของประธานสโมสรหญิงคนแรกของประเทศลาว มาดามโบ พิจิกา บุญกว้าง ทำให้ประเทศเพื่อนบ้านอย่างประเทศไทยให้ความสนใจ การแข่งขันฟุตบอลลาวมากขึ้น 

 เกียรตินิยม 
 ลาวพรีเมียร์ลีก
 ชนะ (2): 2005, 2006

 Prime Minister's Cup
 ชนะ (1): 2004
# นอร์ทนิโคเซีย
นอร์ทนิโคเซีย หรือ นอร์เทิร์นนิโคเซีย (,) เป็นเมืองหลวงและเมืองใหญ่ที่สุดของรัฐ โดยพฤตินัย นอร์เทิร์นไซปรัส นครตั้งอยู่ทางตอนเหนือของนิโคเซียซึ่งถูกแบ่งออกเป็นสองส่วน อยู่ภายใต้การปกครองของเทศบาลเตอร์กิชนิโคเซีย ใน ค.ศ. 2011 นอร์ทนิโคเซียมีประชากร 61,378 คน ถ้านับรวมปริมณฑลจะมีประชากร 82,539 คน

หลังจากเกิดกรณีพิพาทในไซปรัสในช่วงคริสต์ทศวรรษ 1960 ใน ค.ศ. 1963 เมืองหลวงของสาธารณรัฐไซปรัสได้ถูกแบ่งออกเป็นสองส่วน ได้แก่ ส่วนของไซปรัสกรีกทางตอนใต้ และส่วนของไซปรัสตุรกีทางตอนเหนือindley, Dan. Promoting peace with information: transparency as a tool of security regimes (2007) Princeton University Press, p.87 การรัฐประหารโดยกองทัพกรีซเพื่อนำเกาะไซปรัสรวมเข้าประเทศของตนใน ค.ศ. 1974 ทำให้กองทัพตุรกีเข้ามารุกรานไซปรัส และพื้นที่ทางตอนเหนือของเกาะก็อยู่ภายใต้การปกครองของตุรกีนับตั้งแต่ตอนนั้นเป็นต้นมา

นครเป็นศูนย์กลางทางเศรษฐกิจ การเมือง และวัฒนธรรมของนอร์เทิร์นไซปรัส โดยมีร้านค้า ภัตตาคาร และศูนย์การค้าหลายแห่ง นครเป็นที่ตั้งของกำแพงประวัติศาสตร์บริเวณใจกลางจัตุรัสซารายอนือ และเป็นที่ตั้งของย่านธุรกิจเดเรโบยู นครถูกกล่าวถึงว่ามีสวัสดิการที่สูงมาก สังเกตได้จากการเติบโตและการพัฒนาของเขตเมืองซึ่งมีการก่อสร้างทางหลวงสายใหม่ในช่วงคริสต์ศตวรรษที่ 21 นอกจากนี้ นครยังมีนักท่องเที่ยวจำนวนมาก และมีกิจกรรมทางวัฒนธรรมที่หลากหลาย รวมถึง เทศกาลละครและดนตรีนานาชาติ นอร์ทนิโคเซียยังเป็นศูนย์กลางทางการศึกษาและการวิจัยของนอร์เทิร์นไซปรัส ด้วยจำนวนนักเรียนมากกว่า 34,000 คน และเป็นที่ตั้งของมหาวิทยาลัยถึงสี่แห่ง โดยมหาวิทยาลัยที่ใหญ่ที่สุดคือ มหาวิทยาลัยตะวันออกใกล้

ความสัมพันธ์กับนานาชาติ
นอร์ทนิโคเซียเป็นเมืองพี่น้องกับเมืองดังนี้:
 อังการา ประเทศตุรกี
 บูร์ซา ประเทศตุรกีตั้งแต่ ค.ศ. 1990
 คอมรัต ประเทศมอลโดวาตั้งแต่ ค.ศ. 2006 กาซีอันเท็พ ประเทศตุรกีตั้งแต่ ค.ศ. 2009
 Karbinci ประเทศมาซิโดเนียเหนือตั้งแต่ ค.ศ. 2001
 Aračinovo ประเทศมาซิโดเนียเหนือตั้งแต่ ค.ศ. 2002
# เยรูซาเลมตะวันออก
เยรูซาเลมตะวันออก  เป็นส่วนหนึ่งของกรุงเยรูซาเลมที่มิได้เป็นส่วนหนึ่งของเยรูซาเลมตะวันตก โดยครอบคลุมเขตเมืองเก่าและสถานที่ศักดิสิทธิ์ที่สำคัญต่อศาสนาคริสต์ ศาสนายูดาห์ และศาสนาอิสลาม ได้แก่ เนินพระวิหาร, กำแพงโอดครวญ, โบสถ์พระคูหาศักดิ์สิทธิ์ มัสยิดอัลอักศอ และโดมแห่งศิลา ปัจจุบันเมืองนี้เป็นเมืองหลวงอย่างเป็นทางการของรัฐปาเลสไตน์แม้ว่าที่ทำการรัฐบาลจะอยู่ที่รอมัลลอฮ์
# อึชตานิฌเลา ดา ซิลวา
อึชตานิฌเลา ดา กงไซเซา อาไลชู มารีอา ดา ซิลวา (เกิดวันที่ 4 สิงหาคม พ.ศ. 2495) เป็นนักการเมืองติมอร์-เลสเต และสมาชิกคนสำคัญของแนวร่วมปฏิวัติเพื่อเอกราชติมอร์ตะวันออก เขาได้ดำรงตำแหน่งนายกรัฐมนตรีตั้งแต่ 19 พฤษภาคม พ.ศ. 2550 ถึง 8 สิงหาคม พ.ศ. 2550

หลังจากติมอร์-เลสเตได้รับเอกราช ดา ซิลวาได้รับการแต่งตั้งเป็นรัฐมนตรีว่าการกระทรวงการเกษตร ป่าไม้ และประมงคนแรก เมื่อวันที่ 10 กรกฎาคม พ.ศ. 2549 ต่อมาเขาได้ดำรงตำแหน่งรองนายกรัฐมนตรีคนแรกของติมอร์-เลสเต เขาทำหน้าที่ะรักษาการนายกรัฐมนตรีเมื่อวันที่ 19 พฤษภาคม พ.ศ. 2550 แทนฌูแซ รามุช-ออร์ตาที่ได้รับการเลือกตั้งเป็นประธานาธิบดี เขาพ้นจากตำแหน่งหลังชานานา กุฌเมาเข้ารับตำแหน่งเมื่อวันที่ 8 สิงหาคม พ.ศ. 2550 หลังการเลือกตั้งสมาชิกรัฐสภา เดือนมิถุนายน พ.ศ. 2549"National Provisional Results from the 30 June 2007 Parliamentary Elections" , Comissão Nacional de Eleições Timor-Leste, 9 July 2007.
# บิลลีเดอะคิด
เฮนรี่ แม็คคาร์ตี้ (17 กันยายน หรือ 23 พฤศจิกายน ค.ศ. 1859 – 14 กรกฎาคม ค.ศ. 1881) หรือเป็นที่รู้จักกันในนาม บิลลี่ เดอะ คิด และ วิลเลียม เอช. บอนนี เป็นมือปืนในสมัย คริสต์ศตวรรษที่ 19 เด็กหนุ่มผู้กลายเป็นโจรค่าหัวสูงคนหนึ่ง ด้วยความสูง 173 ซม. ตาสีฟ้า ผิวพรรณดี ชอบแต่งตัวเนี้ยบแบบมีรสนิยม และมีจุดเด่นอยู่ที่ฟันหน้าซี่ใหญ่สองซี่ แถมยังยิงปืนได้แม่นและเร็ว

เขาฆ่าคนไปแปดคนก่อนที่จะถูกยิงและเสียชีวิตในวัย 21 ปี นอกจากนั้นเขายังสู้ใน สงครามลินคอล์นเคาน์ตี้ และกล่าวกันว่าในสงครามนั้นเขาฆ่าไปถึงสามศพอีกด้วย

แมคคาร์ตี้ เป็นเด็กกำพร้าตอนอายุได้ 15 เขาถูกจับในข้อหาขโมยอาหารตอนอายุ 16 ในปี 1875 หลังจากนั้นสิบวันเขาปล้นร้านซักรีดจีน และถูกจับอีกครั้งหนึ่ง แต่ไม่นานนักเขาก็หลบหนีออกมาได้ เขาหลบหนีจาก ดินแดนนิวเม็กซิโก สู่ ดินแดนแอริโซนา ทำให้นอกจากเป็นคนนอกกฎหมายแล้ว เขายังเป็นคนหนีคดีอีกด้วย และในปี 1877 แมคคาร์ตี้ เริ่มเรียกตัวเองว่า "วิลเลียม เอช. บอนนี่ย์" ประกาศจับสองแบบในวันที่ 23 กันยายน 1875 เรียกเขาว่า "วิลเลียม. ไวร์ท หรือรู้จักกันดีในนาม บิลลี่ เดอะคิด"

 ภาพถ่าย 
thumb|ภาพที่อ้างว่า แม็คคาร์ตี้ (ซ้าย) กำลังเล่นโครเก้ในปี 1878ในปี 2021 มีเพียงภาพเดียวเท่านั้น ที่ถูกรับรองว่ามีบิลลี่อยู่จริง ส่วนภาพอื่นเป็นเพียงการอ้างถึงเท่านั้น

none|thumb|ภาพเฟอร์โรไทป์ ของบิลลี่ เดอะ คิด ที่ยังไม่ถูกรีทัช ปี 1880
# เวลาในประเทศมอลตา
เวลาในประเทศมอลตา  ใช้เวลายุโรปกลาง (CET), ซึ่งเป็นหนึ่งชั่วโมงข้างหน้าของเวลาสากลเชิงพิกัด (UTC). มอลตามี เวลาออมแสง โดยเริ่มตั้งแต่อาทิตย์สุดท้ายของเดือนมีนาคม ถึง อาทิตย์สุดท้ายของเดือนตุลาคม
# เอ็นอาร์เค2
เอ็นอาร์เค2 เป็นสถานีของประเทศนอร์เวย์ ดำเนินการโดยนอร์เวย์บรอดคาสติ้งคอร์ปอเรชั่น (เอ็นอาร์เค) ออกอากาศครั้งแรกเมื่อวันที่ 1 กันยายน ค.ศ. 1996 มีสถานีพี่น้อง คือ เอ็นอาร์เค1 ออกอากาศรายการประเภทละคร คอมเมดี้ และข่าวสาร
# แม่น้ำสตลุช
แม่น้ำสตลุช (;  (ศตทรุ)) เป็นแม่น้ำในประเทศอินเดียและปากีสถาน เป็นแม่น้ำที่ยาวที่สุดและอยู่ทางตะวันออกสุดของบรรดาแม่น้ำห้าสาย (ปัญจนาที) ของภูมิภาคปัญจาบ และเป็นแม่น้ำสาขาของแม่น้ำสินธุ มีความยาวประมาณ 1,500 กิโลเมตร (932 ไมล์) มีต้นน้ำอยู่ที่ทะเลสาบรากษสตาล (Lake Rakshastal) ทางใต้ของเขาไกรลาสในทิเบต ก่อนจะไหลไปทางตะวันตกเฉียงเหนือเป็นระยะทาง 260 กิโลเมตร (160 ไมล์) เข้าประเทศอินเดียทางช่องเขาชิปกีลา (Shipki La) แล้วไหลลงมาทางตะวันตกเฉียงใต้เป็นระยะทาง 360 กิโลเมตร (220 ไมล์) ไปรวมกับแม่น้ำบีอาส ที่ใกล้เมืองมาคู (Makhu) รัฐปัญจาบ แม่น้ำสายนี้จะไหลเข้าประเทศปากีสถานต่อไปเพื่อไปรวมกับแม่น้ำจนาพ กลายเป็นแม่น้ำปันชนัทที่ตำบลพหาวัลปุระ (Bahawalpur) แคว้นปัญจาบ และไหลไปรวมกับแม่น้ำสินธุในที่สุด

ในสมัยโบราณหุบเขาแม่น้ำสตลุชตอนต้นถูกเรียกว่า หุบเขาครุฑ โดยชาวจางจุง (Zhangzhung) ซึ่งอาศัยอยู่ในทิเบตตะวันตก ซากปรักหักพังของเมืองจางจุงยังคงพบเห็นได้ในปัจจุบัน ชาวกรีกโบราณเรียกแม่น้ำสตลุชว่า "ซาราดรอส" (Zaradros)

แม่น้ำสตลุชเป็นหนึ่งในแม่น้ำที่อยู่ในสนธิสัญญาแม่น้ำสินธุ ซึ่งเป็นข้อตกลงด้านทรัพยากรน้ำระหว่างอินเดียกับปากีสถาน อินเดียสร้างเขื่อนหลายแห่ง เช่น เขื่อนภาขรา (Bhakra Dam) โรงไฟฟ้าพลังน้ำคาร์ชัมวังทู (Karcham Wangtoo Hydroelectric Plant) และเขื่อนนาถปาฌากรี (Nathpa Jhakri Dam) เพื่อใช้ประโยชน์ในการผลิตกระแสไฟฟ้า อินเดียเคยมีโครงการที่จะขุดคลองความยาว 214 กิโลเมตร (133 ไมล์) เพื่อเชื่อมแม่น้ำสตลุชกับแม่น้ำยมุนา (คนละสายกับแม่น้ำยมุนาในบังกลาเทศ)
# โมเมทาโซนฟูโรเอต
โมเมทาโซนฟูโรเอต  เป็นกลูโคคอร์ติโคสเตอรอยด์ที่ใช้เฉพาะที่เพื่อลดการอักเสบของผิวหนังและทางเดินอากาศหายใจ เป็นโปรดรักของโมเมทาโซนซึ่งเป็นรูปอิสระ

 การใช้ 
โมเมทาโซนฟูโรเอตใช้ในการรักษาโรคผิวหนังอักเสบ เช่น ผิวหนังอักเสบออกผื่น (eczema) และโรคสะเก็ดเงิน (แบบเฉพาะที่), เยื่อจมูกอักเสบเหตุภูมิแพ้ (แบบเฉพาะที่) เช่น ไข้ฟาง, โรคหืด (แบบสูด) สำหรับผู้ป่วยที่ไม่ตอบสนองต่อคอร์ติโคสเตอรอยด์ที่มีฤทธิ์น้อยกว่า และหนังหุ้มปลายองคชาตตีบ ในแง่ความแรงของสเตอรอยด์ มันมีฤทธิ์มากกว่าไฮโดรคอร์ติโซน และมีฤทธิ์น้อยกว่าเดกซาเมทาโซนWilliams D. What does potency actually mean for inhaled corticosteroids?. The Journal Of Asthma: Official Journal Of The Association For The Care Of Asthma [serial online]. July 2005;42(6):409-417. Available from: MEDLINE with Full Text, Ipswich, MA. Accessed October 25, 2011.

โมเมทาโซนมีข้อบ่งชี้ในการบรรเทาอาการอักเสบและคันของโรคผิวหนังซึ่งตอบสนองต่อการรักษาด้วยกลูโคคอร์ติคอยด์อย่างโรคสะเก็ดเงินและผิวหนังอักเสบเหตุภูมิแพ้ 

โมเมทาโซนที่ให้ทางจมูกใช้ในผู้ใหญ่และเด็กอายุมากกว่า 2 ปี เพื่อลดอาการอย่างไข้ฟาง (เยื่อจมูกอักเสบเหตุภูมิแพ้ตามฤดูกาล) และภูมิแพ้อย่างอื่น (เยื่อจมูกอักเสบนานปี) ซึ่งรวมถึงอาการคัดจมูก น้ำมูก คันและจาม สามารถใช้โมเมทาโซนสองถึงสี่สัปดาห์ก่อนฤดูเกสรเพื่อลดความรุนแรงของอาการ นอกจากนี้ ยังมีข้อบ่งชี้สำหรับการรักษาติ่งเนื้อเมือกจมูกและอาการที่สัมพันธ์กันซึ่งรวมถึงการคั่งและภาวะการรู้กลิ่นลดลง (hyposmia) ในผู้ใหญ่อายุเกิน 18 ปี แต่ทำให้เกิดน้ำมูกหยด (nasal drip) รู้สึกจั๊กจี้ในลำคอและเสียสัมผัสการรับรสและกลิ่นได้
# มะซารีชะรีฟ
มะซารีชะรีฟ (ดารี/) เป็นเมืองหลักของจังหวัดบัลข์ และเมืองที่ใหญ่เป็นอันดับ 4 ของประเทศอัฟกานิสถาน มีประชากรประมาณ 500,207 คนใน ค.ศ. 2021 เป็นเมืองหลักของจังหวัดบัลข์ มีพรมแดนติดกับเมืองกานดุซทางทิศตะวันออก คาบูลทางทิศตะวันออกเฉียงใต้ เฮราตทางทิศตะวันตกและประเทศอุซเบกิสถานทางทิศเหนือ เฮราตและจะลาลาบาดทางทิศตะวันออกและกันดะฮาร์ทางทิศใต้ ถือเป็นจุดยุทธศาสตร์ที่สำคัญของอัฟกานิสถานในเอเชีย เมืองเป็นหนึ่งในศูนย์กลางการท่องเที่ยวเพราะมีชื่อเสียงจากการมีมัสยิดอันโด่งดัง เช่นเดียวกับเป็นสถานที่สำคัญด้านโบราณสถานในสมัยเฮลเลนิสติก เมืองโบราณแบลค์ตั้งอยู่ในบริเวณใกล้เมืองนี้

มะซารีชะรีฟเป็นศูนย์กลางภูมิภาคในภาคเหนือของประเทศ อยู่ใกล้กับประเทศอุซเบกิสถานและประเทศทาจิกิสถาน และยังเป็นเมืองที่มีอัตราการเจริญเติบโตด้านการก่อสร้างสูงสุดคือ 91% และยังเป็นเมืองหลักที่อยู่ต่ำที่สุดของประเทศ โดยอยู่ในระดับความสูงเหนือระดับน้ำทะเลประมาณ  ในช่วงสงครามโซเวียต–อัฟกานิสถานและสงครามกลางเมืองในภายหลัง เมืองนี้รอดพ้นจากหายนะที่เกิดขึ้นในเมืองใหญ่อื่น ๆ ของประเทศ และได้รับการยกย่องว่าเป็นหนึ่งในเมืองที่ปลอดภัยที่สุดของประเทศมาช้านาน
# สมเด็จกรมหลวงสีสุวัตถิ์ มุนีพงศ์
สมเด็จกรมหลวงสีสุวัตถิ์ มุนีพงศ์ (25 สิงหาคม พ.ศ. 2455 - 31 สิงหาคม พ.ศ. 2499) เป็นพระโอรสองค์ที่ 2 ในพระบาทสมเด็จพระสีสุวัตถิ์ มุนีวงศ์กับสมเด็จพระอัครมเหสีมหากษัตรี นโรดม กาญจนวิมาน นรลักขณ์เทวีNepote, Jacques & Sisowath, Ravivaddhana Monipong, Etat présent de la Maison Royale du Cambodge, Institut de la Maison Royale du Cambodge, Paris, 1994 ทรงเป็นพระมาตุลาใน พระบาทสมเด็จพระนโรดม สีหนุ พระองค์มีบทบาททางการเมืองกัมพูชาหลังสงครามโลกครั้งที่สอง และทรงเป็นนายกรัฐมนตรีกัมพูชาตั้งแต่ 30 พฤษภาคม พ.ศ. 2493 ถึง 3 มีนาคม พ.ศ. 2494
# รายชื่อแหล่งมรดกโลกในประเทศโปรตุเกส
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศโปรตุเกสทั้งสิ้น 17 แหล่ง ประกอบด้วยแหล่งมรดกโลกทางวัฒนธรรม 16 แหล่ง และแหล่งมรดกโลกทางธรรมชาติ 1 แหล่ง

 สถานที่ที่ได้ขึ้นทะเบียนเป็นแหล่งมรดกโลก 
แหล่งมรดกโลกทางวัฒนธรรม
 *หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
 สถานที่ภาพ ที่ตั้ง ประเภท พื้นที่ (เฮกตาร์) ปีขึ้นทะเบียน  (พ.ศ./ค.ศ.) คำบรรยาย อ้างอิง ย่านใจกลางเมืองอังกราดูเอรูวิชมูในอะโซร์ส 150x150px|alt= แคว้นปกครองตนเองอะโซร์ส วัฒนธรรม:(iv), (vi)  2526/1983 206 อารามของคณะเฮียรอนิไมต์และหอคอยบึไลในลิสบอน 150x150px|alt= เขตลิสบอน วัฒนธรรม:(iii), (vi) 2.66;พื้นที่กันชน 103 2526/1983 263 อารามบาตัลยา 150x150px|alt= เขตไลรีอา วัฒนธรรม:(i), (ii) 0.98;พื้นที่กันชน 85.78 2526/1983 264 คอนแวนต์แห่งพระคริสต์ในตูมาร์ 150x150px|alt= เขตซังตาไร วัฒนธรรม:(i), (vi)  2526/1983 265 ศูนย์กลางประวัติศาสตร์แอวูรา 150x150px|alt= เขตแอวูรา วัฒนธรรม:(ii), (iv)  2529/1986 361 อารามอัลกูบาซา 150x150px|alt= เขตไลรีอา วัฒนธรรม:(i), (iv)  2532/1989 505 ภูมิทัศน์วัฒนธรรมซิงตรา 150x150px|alt= เขตลิสบอน วัฒนธรรม:(ii), (iv), (v) 946;พื้นที่กันชน 3,641 2538/1995 723 ศูนย์กลางประวัติศาสตร์โปร์ตูสะพานลูอิชที่ 1และอารามแซราดูปีลาร์ 150x150px|alt= เขตโปร์ตู วัฒนธรรม:(iv)  2539/1996 755 แหล่งศิลปะบนหินยุคก่อนประวัติศาสตร์ในหุบเขาโกอาและซิเอกาเบร์เด(ร่วมกับสเปน) 150x150px|alt= เขตกวาร์ดา วัฒนธรรม:(i), (iii)  2541/1998;เพิ่มเติม 2553/2010 866 ศูนย์กลางประวัติศาสตร์กีมาไรช์และเขตโกรุช  150x150px|alt= เขตบรากา วัฒนธรรม:(ii), (iii), (iv) 38.2;พื้นที่กันชน 129.4 2544/2001;เพิ่มเติม 2566/2023 1031 ภูมิภาคผลิตไวน์อัลตูโดรู  150x150px|alt= เขตวีลารียัล, เขตบรากังซา, เขตกวาร์ดา และเขตวีเซว วัฒนธรรม:(iii), (iv), (v) 24,600;พื้นที่กันชน 225,400  2544/2001 1046 ภูมิทัศน์วัฒนธรรมไร่องุ่นของเกาะปีกู  150x150px|alt= แคว้นปกครองตนเองอะโซร์ส วัฒนธรรม:(iii), (v) 987;พื้นที่กันชน 1,924  2547/2004 1117 เมืองค่ายทหารชายแดนแห่งแอลวัชและป้อมปราการ  150x150px|alt= เขตปูร์ตาแลกรึ วัฒนธรรม:(iv)  179.3559;พื้นที่กันชน 690  2555/2012;เพิ่มเติม 2556/2013 1367 มหาวิทยาลัยกูอิงบรา– อัลตาและโซฟีอา 150x150px|alt= เขตกูอิงบรา วัฒนธรรม:(ii), (iv), (vi) 36.2;พื้นที่กันชน 80.8 2556/2013;เพิ่มเติม 2562/2019  1387 อาคารหลวงมาฟรา – พระราชวัง มหาวิหาร คอนแวนต์ สวนเซร์กู และอุทยานล่าสัตว์ (ตาปาดา) 150x150px|alt= เขตลิสบอน วัฒนธรรม:(iv)  1,213.17;พื้นที่กันชน 693.239 2562/2019  1573 บริเวณศักดิ์สิทธิ์บงฌึซุชดูมงตึในบรากา 150x150px|alt= เขตบรากา วัฒนธรรม:(iv)  26;พื้นที่กันชน 232 2562/2019  1590

แหล่งมรดกโลกทางธรรมชาติ
 *หมายเหตุ: ระบุชื่อสถานที่ตามที่ขึ้นทะเบียนในบัญชีแหล่งมรดกโลก
 สถานที่ภาพ ที่ตั้ง ประเภท พื้นที่ (เฮกตาร์) ปีขึ้นทะเบียน  (พ.ศ./ค.ศ.) คำบรรยาย อ้างอิง เลารีซิลวาแห่งมาเดรา  150x150px|alt= แคว้นปกครองตนเองมาเดรา ธรรมชาติ:(ix), (x) 15,000 2542/1999 เป็นพื้นที่ป่าไม้ใบกระวานที่ใหญ่ที่สุดที่ยังหลงเหลืออยู่และเชื่อกันว่าเป็นป่าปฐมภูมิถึงร้อยละ 90 934

 สถานที่ที่ได้ขึ้นบัญชีรายชื่อเบื้องต้น 
ประเทศโปรตุเกสมีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 18 แห่ง